ولا يأتل اولوا الفضل منكم والسعة ان يؤتوا اولي القربى المساكين والمهاجرين في سبيل الله. وليعفوا وليصفحوا الا تحبون ان يغفر الله لكم والله غفور رحيم ابو بكر الصديق رضي الله عنه وارضاه حينما علم ان مسطحا رضي الله عنه مسطح تكلم في ابنتي يعني عائشة
الصديقة بنت الصديق لما طلقو عليها المنافقون طلقو عليها الدعاية ديال انها اتت الفاحشة حاشاها ان تكون كذا بل هي الصديقة بنت الصديق وقد برأها الله بنص القرآن من فوق سبع سماوات يعني شهر وهي مسكينة غافلة ماعارفاش اش واقع والناس كيهضرو عليها فكم من
كاين الناس اللي روجوا هاد الهضرة واحد الراجل يقولوا لهم مسطح كان فقير معدم وكان قريب عندو قرابة بسيدنا ابو بكر الصديق يعني كيما نقولو ريحة الشاقور ولد ولد عمو. وكان ابو بكر الصديق كينفق عليه. مني سمع بلي راه مسطح تكلم لو فبنتو قال والله ما باقيش الدم من الريال. فالله
جل وعلا انزل قرآنا على رسوله فيه تعريض بأبي بكر الصديق في ان يستمر في النفقة وقال له جل وعلا من ما قال له الا تحبون ان يغفر الله لكم؟ قالوا بلى يا ربي. احب ان يغفر لي. ومن تما عاود ردلو النفقة ديالو. وهذا
من الادلة وهي كثيرة في كتاب الله وسنة رسول الله من ان الارزاق لا يجوز ان تقطع على الناس بسبب فسقهم او فجورهم او كفرهم قال ومن كفر فامتعوا قليلا ثم اضطره الى عذاب النار وبئس المصير هذا رب العالمين لي هو سبحانه عليم
يعني عارف عالم سبحانه الكافر لي غادي يسلم والكافر لي ما غاديش يسلم. وكيمكن لو سبحانه يميز هذا غادي يسلم من رزقه. وهذا ما غاديش ونخليه في الفقر لا مع ذلك واخا مغاديش يسلم كيرزقو اما نحن لي معارفينش النتيجة ديال الإنسان ما يدرك ان واحد غتقطع عليه الرزق ديالو
تكونوا بعد من المسلمين. انت ما عارفشاي المال ديالو والنهاية ديالو فين غتوصل. ولهذا الإنسان ما يستهزش وما يهينش الفساق. والفجار واهل الذنوب بل استغفر الله لهم. وعاملهم بالشفقة. سيدنا رسول الله صلى الله عليه وسلم كان كيعامل يعني اهل الذنوب بالشفقة. ما معنى
الشفقة ماشي مكيطبقش عليهم الحدود او العقوبات كيطبق عليهم الحدود او العقوبات نعم ولكن يعني كان الأسلوب ديالو عليه الصلاة والسلام اسلوب فيه دعوة وتقريب وتحبيب يعني ما كينفيهش من البيئة ما كيخليهش يشعر بأنه انسان منبوذ بل يجب احتضانه وتقريبه
ان في ذلك علاجا له. والله جل وعلا في نص الكتاب قال سبحانه وتعالى يحكي شعور الانسان الذي ينظر الى مأساة الكفر لأن الكافر يعني يعش مأساة من حيث لا يدري. قال جل وعلا يا حسرة على العباد. ما يأتيهم من رسول الا كانوا
وبه يستهزئون